રિલાયન્સ કંપનીના 4 નંબર ગેટ પાસે હીટ એન્ડ રની ઘટના સામે આવી છે. રિલાયન્સના કર્મચારી કંપનીમાં આવી રહ્યાં હતા. દરમિયાન ગેટ નંબર 4 પાસે એક બાઈક પૂરપાટ ઝડપે પસાર થઈ રહી હતી. બાઇક સવારે એક સિક્યુરિટી ગાર્ડને અડફેટે લીધો હતો. આ અકસ્માત બાદ બાઈક સવાર ફરાર થઈ ગયો હતો. કંપનીમાંથી દોડી આવેલા અન્ય કર્મચારીઓએ તેને ખાનગી હોસ્પિટલમાં સારવાર અર્થે ખસેડ્યો હતો. જોકે, ફરજ પરના તબીબે તેને મૃત જાહેર કર્યો હતો. ઘટનાની જાણ થતા પોલીસ પણ દોડી આવી હતી. અને સીસીટીવી આધારે વધુ તપાસ હાથ ધરી છે.